《溪月初出水》
明代·邱云霄

溪月初出水，照我清夜堂。沈忧不成寐，踟蹰步寒光。

飞乌深夜号，绕树林烟苍。有怀空自知，默默心摧伤。

白云一何遥，青山一何长。颓然倚脩竹，泪洒双琳琅。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。